CELEX: 52022PC0020
Language: bg
Date: 2022-01-20
Title: Предложение за РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА за мобилизиране на средства от Европейския фонд за приспособяване към глобализацията за съкратени работници във връзка със заявление от Испания — EGF/2021/006 ES/Cataluña — автомобилна промишленост

ЕВРОПЕЙСКА КОМИСИЯ
            Брюксел, 20.1.2022
            COM(2022) 20 final
            2022/0010(BUD)
            
            Предложение за
            РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
            за мобилизиране на средства от Европейския фонд за приспособяване към глобализацията за съкратени работници във връзка със заявление от Испания — EGF/2021/006 ES/Cataluña — автомобилна промишленост
            
               
         
         
            
               ОБЯСНИТЕЛЕН МЕМОРАНДУМ
            
            
               КОНТЕКСТ НА ПРЕДЛОЖЕНИЕТО
            
            
               1.Приложимите разпоредби за предоставяне на финансово участие от Европейския фонд за приспособяване към глобализацията за съкратени работници (ЕФПГ) са определени в Регламент (ЕС) 2021/691 на Европейския парламент и на Съвета от 28 април 2021 г. относно Европейския фонд за приспособяване към глобализацията за съкратени работници (ЕФПГ) и за отмяна на Регламент (ЕС) № 1309/2013
                  1
                (наричан по-долу „Регламент за ЕФПГ“).
            
            
               2.На 23 септември 2021 г. Испания подаде заявление EGF/2021/006 ES/Cataluña — автомобилна промишленост за финансово участие от ЕФПГ във връзка с извършени съкращения в икономическия отрасъл от разделение 29 по NACE Rev. 2 („Производство на автомобили, ремаркета и полуремаркета“) в региона на ниво 2 по NUTS Cataluña (ES51) в Испания.
            
            
               3.След оценка на заявлението Комисията заключи в съответствие с всички приложими разпоредби на Регламента за ЕФПГ, че условията за предоставяне на финансово участие от ЕФПГ са изпълнени. 
            
            
               ОБОБЩЕНИ ДАННИ ЗА ЗАЯВЛЕНИЕТО
            
            
                     
                        Заявление по ЕФПГ
                     
                  
                  
                     
                        EGF/2021/006 ES/Cataluña — автомобилна промишленост
                     
                  
               
                     
                        Държава членка
                     
                  
                  
                     
                        Испания
                     
                  
               
                     
                        Засегнат(и) регион(и) (ниво 2 по NUTS
                           2
                        )
                     
                  
                  
                     
                        Cataluña (ES51)
                     
                  
               
                     
                        Дата на подаване на заявлението
                     
                  
                  
                     
                        23 септември 2021 г.
                     
                  
               
                     
                        Дата на потвърждението за получаване на заявлението
                     
                  
                  
                     
                        29 септември 2021 г.
                     
                  
               
                     
                        Дата на искането за допълнителна информация
                     
                  
                  
                     
                        7 октомври 2021 г.
                     
                  
               
                     
                        Срок за предоставяне на допълнителната информация
                     
                  
                  
                     
                        29 октомври 2021 г.
                     
                  
               
                     
                        Срок за приключване на оценката
                     
                  
                  
                     
                        20 януари 2022 г.
                     
                  
               
                     
                        Критерий за намеса
                     
                  
                  
                     
                        Член 4, параграф 2, буква б) от Регламента за ЕФПГ
                     
                  
               
                     
                        Брой на засегнатите предприятия
                     
                  
                  
                     
                        10
                     
                  
               
                     
                        Сектор(и) на икономическа дейност
                     
                     
                        (разделение по NACE Rev. 2)
                           3
                        
                     
                  
                  
                     
                        Разделение 29 („Производство на автомобили, ремаркета и полуремаркета“)
                     
                  
               
                     
                        Референтен период (шест месеца):
                     
                  
                  
                     
                        1 януари 2021—1 юли 2021 г.
                     
                  
               
                     
                        Брой на съкращенията по време на референтния период (а)
                     
                  
                  
                     
                        346
                     
                  
               
                     
                        Брой на съкращенията преди или след референтния период (б)
                     
                  
                  
                     
                        359
                     
                  
               
                     
                        Общ брой на съкращенията (a + б)
                     
                  
                  
                     
                        705
                     
                  
               
                     
                        Общ брой на бенефициерите, отговарящи на критериите
                     
                  
                  
                     
                        705
                     
                  
               
                     
                        Общ брой на бенефициерите от целевата група
                     
                  
                  
                     
                        450
                     
                  
               
                     
                        Бюджет за персонализирани услуги (EUR)
                     
                  
                  
                     
                        3 138 300
                     
                  
               
                     
                        Бюджет за прилагането на ЕФПГ
                           4
                         (EUR)
                     
                  
                  
                     
                        150 119
                     
                  
               
                     
                        Общ бюджет (EUR)
                     
                  
                  
                     
                        3 288 419
                     
                  
               
                     
                        Финансово участие от ЕФПГ (85 %) (EUR)
                     
                  
                  
                     
                        2 795 156
                     
                  
               
               ОЦЕНКА НА ЗАЯВЛЕНИЕТО
            
            
               Процедура
            
            
               4.Испания подаде заявление EGF/2021/006 ES/Cataluña — автомобилна промишленост на 23 септември 2021 г. — 12 седмици от датата, на която бяха изпълнени критериите за намеса, определени в член 4 от Регламента за ЕФПГ. На 29 септември 2021 г. Комисията потвърди получаването на заявлението, а на 7 октомври 2021 г. поиска допълнителна информация от Испания. Допълнителната информация беше предоставена в срок от 15 работни дни от датата на искането. На 20 януари 2022 г. изтича срокът от 50 работни дни от датата на получаване на пълното заявление, в рамките на който Комисията следва да приключи оценката си за това дали заявлението отговаря на условията за предоставяне на финансово участие. 
            
            
               Допустимост на заявлението
            
            
               Засегнати предприятия и бенефициери
            
            
               5.Заявлението се отнася до 346 съкратени работници, чиято дейност беше прекратена в икономическия отрасъл от разделение 29 по NACE Rev. 2 („Производство на автомобили, ремаркета и полуремаркета“). Направените от предприятието съкращения са в региона на ниво 2 по NUTS Cataluña (ES51).
            
            
                     
                        Предприятия и брой на съкратените лица през референтния период
                     
                  
               
                     
                        Aludyne Automotive Spain, SLU
                     
                  
                  
                     
                        3
                     
                  
                  
                     
                        Gruau Ibérica, SLU
                     
                  
                  
                     
                        7
                     
                  
               
                     
                        Bosch Sistemas de Frenado, SLU
                     
                  
                  
                     
                        13
                     
                  
                  
                     
                        Magna Seating Spain SLU
                     
                  
                  
                     
                        1
                     
                  
               
                     
                        Continental Automotive Spain, SA
                     
                  
                  
                     
                        156
                     
                  
                  
                     
                        Nobel Plastiques Iberia, SA
                     
                  
                  
                     
                        68
                     
                  
               
                     
                        Faurencia Interior Systems España, SAU
                     
                  
                  
                     
                        71
                     
                  
                  
                     
                        Robert Bosch España (завод в Castellet)
                     
                  
                  
                     
                        8
                     
                  
               
                     
                        Fico Transpar, SA
                     
                  
                  
                     
                        10
                     
                  
                  
                     
                        U-Shin Spain, SLU
                     
                  
                  
                     
                        9
                     
                  
               
                     
                        Общ брой на предприятията: 10
                     
                  
                  
                     
                        Общ брой на съкратените лица: 
                     
                  
                  
                     
                        346
                     
                  
               
                     
                        Общ брой на самостоятелно заетите лица, чиято дейност е прекратена: 
                     
                  
                  
                     
                        0
                     
                  
                  
                     
                  
               
                     
                        Общ брой на отговарящите на критериите работници и самостоятелно заети лица: 
                     
                  
                  
                     
                        346
                     
                  
               
               Критерии за намеса
            
            
               6.Испания подаде заявлението съгласно критериите за намеса, посочени в член 4, параграф 2, буква б) от Регламента за ЕФПГ, съгласно който е необходимо да е прекратена дейността на най-малко 200 съкратени работници за референтен период от шест месеца в предприятия, които извършват дейност в един и същ икономически отрасъл, класифициран в разделение на NACE Rev. 2, и са разположени в един регион или в два съседни региона, определени на ниво 2 по NUTS, в дадена държава членка. В региона на ниво 2 по NUTS Cataluña (ES51) са извършени 346 съкращения.
            
            
               7.Шестмесечният референтен период за заявлението започва на 1 януари 2021 г. и приключва на 1 юли 2021 г.
            
            
               Изчисляване на броя на съкращенията и на случаите на прекратяване на дейност
            
            
               8.Случаите на прекратяване на дейността на съкратените работници през референтния период са изчислени от датата на фактическото прекратяване на трудовия договор или изтичането на неговия срок. 
            
         
         
            
               Бенефициери, отговарящи на критериите
            
            
               9.Освен горепосочените работници, към бенефициерите, отговарящи на критериите, спадат 359 съкратени работници, чиято дейност е била прекратена преди или след шестмесечния референтен период. Дейността на всички тези работници е била прекратена в рамките на шест месеца преди началото на референтния период на 1 януари 2021 г. и/или между края на референтния период и деня преди приемането на настоящото предложение. Може да се установи ясна причинно-следствена връзка със събитието, което е довело до прекратяването на дейността на работниците, съкратени през референтния период.
            
            
               10.Общият брой на бенефициерите, отговарящи на критериите, е 705.
            
            
               Описание на събитията, довели до съкращаването на работниците и прекратяването на дейността
            
            
               11.Събитието, довело до тези съкращения, е решението на Nissan да прекрати дейността си и да закрие завода си в Каталония.
            
            
               12.На 27 май 2020 г. Renault, Nissan и Mitsubishi представиха новия си стратегически план въз основа на схема „водещо и следващо дружество“ и на допълняемост между дружествата. Всяко от дружествата ще се съсредоточи върху конкретен вид превозно средство по продуктов сегмент, т.е. водещото дружество ще произвежда едно главно превозно средство (водещ автомобил) и други превозни средства от същата серия (sister vehicles) с подкрепата на екипите на следващите дружества. Освен това всяко предприятие ще се насочи към свои основни региони. В рамките на тази схема Nissan ще съсредоточи дейността си в Китай, Северна Америка и Япония; Renault — в Европа, Русия, Южна Америка и Северна Африка, а Mitsubishi — в Югоизточна Азия и Океания
                  5
               . На следващия ден, в резултат на значителното свиване на пазарния дял на ЕС в производството на леки пътнически автомобили
                  6
               , Nissan потвърди намеренията си да намали присъствието си в Европа
                  7
               , за да се пренасочи към по-печеливши пазари, и съобщи за затварянето на завода си в Барселона
                  8
               . Затварянето беше приключено до края на 2021 г.
            
            
               13.Предприятията, изброени в точка 5, бяха доставчици на Nissan. Обявяването на затварянето на Nissan причини частичното затваряне на някои от тези доставчици (например Faurencia
                  9
                или Continental) и намаляване с 31—53% на тяхната работна сила, а други доставчици затвориха напълно, например Aludyne
                  10
               , Magna Seating
                  11
                или Robert Bosch
                  12
               .
            
            
               Очаквано въздействие на съкращенията върху икономиката и заетостта на местно, регионално или национално равнище
            
            
               14.Автомобилната промишленост е третият най-голям сектор в Каталония (след химическата и хранително-вкусовата) както от гледна точка на оборот, така и на работни места. Оборотът на автомобилната промишленост (23,8 милиарда евро) представлява над 10 % от БВП на региона
                  13
               . Секторът осигурява около 143 000 работни места (преки, непреки и производни работни места), което представлява 4,2 % от заетото население на Каталония по данни на Клъстера на автомобилната промишленост в Каталония (CIAC)
                  14
               .
            
            
               15.Съкращенията, за които се отнася настоящото заявление, са концентрирани в четири окръга от провинция Барселона (Barcelonès, Alt Penedés, Baix Llobregat и Vallés Oriental), където са разположени голям брой автомобилни предприятия. Загубата на работни места в тези региони се е увеличила през периода 2018—2020 г. 
            
            
            
               Съкращения в Barcelonès, Alt Penedés, Baix Llobregat и Vallés Oriental (2017 г. = 0)
            
            
            
               Източник: SOC (Публичната служба по заетостта на Каталония)
                  15
               
            
            
               16.Броят на работниците, съкратени с процедура за колективни уволнения между януари и юни 2021 г. в Каталония (7993 души), вече надвишава броя на съкратените работници през 2020 г. (7936 души)
                  16
               . Почти 50 % от съкращенията през първата половина на 2021 г. са извършени в автомобилния сектор, който е най-засегнатият сектор от увеличаването на процедурите за колективни уволнения. 
            
            
               17.Затварянето на завода на Nissan в Барселона доведе до над 2500 преки уволнения и до загубата на 8000 работни места сред доставчиците му (3000 сред доставчиците от най-висок ред — тези, които се договарят пряко с производителите на превозни средства, и още 5000 сред по-малките доставчици)
                  17
               . Асоциацията на работодателите Primec оценява отрицателното въздействие на затварянето на Nissan Barcelona на 3,6 милиарда евро — загуба, равняваща се на 2,6 % от стойността на промишления сектор в Каталония
                  18
               .
            
            
            
               Прилагане на Рамката за качество на ЕС за предвиждане на промените и преструктуриране
            
            
               18.Испания описа по какъв начин в настоящия случай са взети предвид препоръките, изложени в Рамката за качество на ЕС за предвиждане на промените и преструктуриране. Испания подчертава, че публичните органи наблюдават процесите на преструктуриране и управляват исканията за колективни съкращения, въпреки че нямат правомощия за разрешение/отказ. Тези органи обаче могат да изготвят програми за насърчаване на създаването на работни места в партньорство с местни органи или публично-частни организации (агенции за пренасочване на кадри).
            
            
               19.В периода преди съкращенията в съответствие с националното законодателство социалните партньори, предприятията и представителите на работниците и служителите участват в преговори, насочени към постигане на съгласие относно съкращенията и плановете за аутплейсмънт, които са правно задължение на предприятие, което уволнява едновременно 50 или повече работници. С плановете за аутплейсмънт на работниците се предоставя помощ при търсене на работа, професионално ориентиране и обучение. Продължителността на плановете е шест месеца. Публичната служба по заетостта на Каталония (SOC) осигурява услуги за пренасочване на съкратените работници, които нямат право да се възползват от плановете за аутплейсмънт.
            
         
         
            
               20.Най-представителните синдикални и стопански организации в Каталония — Comisiones Obreras, UGT, Fomento del Trabajo Nacional (FOMENT) и PIMEC (асоциация на МСП в Каталония) — анализираха бъдещите перспективи на регионалния пазар на труда и уменията, търсени от предприятията, предлагащи работа. Тези социални партньори бяха част от работната група, сформирана с цел определяне на пакета от мерки, за които се иска съфинансиране от ЕФПГ. 
            
            
               Допълване с действия, финансирани с национални средства или със средства от Съюза
            
            
               21.Испания потвърди, че описаните по-долу мерки, за които се предоставя финансово участие от ЕФПГ, няма да получат финансова подкрепа от други финансови инструменти на Съюза.
            
            
               22.Съгласуваният пакет от персонализирани услуги допълва действия, финансирани с други национални средства или със средства от ЕС, като например общите услуги на SOC (подкрепа за търсене на работа, професионално консултиране и обучение).
            
            
               Процедури за провеждане на консултации с бенефициерите от целевата група, с техни представители или със социалните партньори, както и с органите на местно и регионално равнище
            
            
               23.Испания посочи, че различни участници са подкрепили заявлението по ЕФПГ. Беше създадена работна група, с представители, наред с другите, на SOC, CIAC, както и Agència per la Competitivitat de l'Empresa (ACCIÓ)
                  19
               . Работната група провеждаше срещи два пъти седмично в периода от 30 юли 2020 г. до 14 декември 2020 г. Социалните партньори (посочени в точка 20) също участваха в процеса. На среща, проведена на 26 ноември 2020 г., социалните партньори изразиха официално подкрепата си за мерките по ЕФПГ, които да бъдат предложени на бившите работници на доставчиците на Nissan.
            
            
               Бенефициери от целевата група и предложени мерки
            
            
               Бенефициери от целевата група
            
            
               24.Прогнозният брой на съкратени работници, които се очаква да вземат участие в мерките, е 450. Разпределението на тези работници по пол, възрастова група и образователна степен е следното:
            
            
                     
                        Категория
                     
                  
                  
                     
                        Брой на 
                           очакваните бенефициери
                     
                  
               
                     
                        Пол:
                     
                  
                  
                     
                        Мъже:
                     
                  
                  
                     
                        250
                     
                  
                  
                     
                        (55,6 %)
                     
                  
               
                     
                  
                  
                     
                        Жени:
                     
                  
                  
                     
                        200
                     
                  
                  
                     
                        (44,4 %)
                     
                  
               
                     
                  
                  
                     
                        Небинарни:
                     
                  
                  
                     
                        0
                     
                  
                  
                     
                        (0,0 %)
                     
                  
               
                     
                        Възрастова група:
                     
                  
                  
                     
                        Под 30 години:
                     
                  
                  
                     
                        16
                     
                  
                  
                     
                        (3,5 %)
                     
                  
               
                     
                  
                  
                     
                        30—54 години:
                     
                  
                  
                     
                        277
                     
                  
                  
                     
                        (61,6 %)
                     
                  
               
                     
                  
                  
                     
                        Над 54 години:
                     
                  
                  
                     
                        157
                     
                  
                  
                     
                        (34,9 %)
                     
                  
               
                     
                        Образователна степен
                     
                  
                  
                     
                        Прогимназиален етап на основното образование или по-ниска образователна степен
                           20
                         
                     
                  
                  
                     
                        227
                     
                  
                  
                     
                        (50,4 %)
                     
                  
               
                     
                  
                  
                     
                        Гимназиален етап на средното образование
                           21
                         или образование след средното образование
                           22
                        
                     
                  
                  
                     
                        108
                     
                  
                  
                     
                        (24,0 %)
                     
                  
               
                     
                  
                  
                     
                        Висше образование
                           23
                        
                     
                  
                  
                     
                        115
                     
                  
                  
                     
                        (25,6 %)
                     
                  
               
               Предложени мерки
            
            
               25.Персонализираните услуги, които се предвижда да бъдат предоставени на съкратените работници, включват следните мерки: 
            
            
               –Обща информация и встъпителна сесия. Това включва обща информация относно наличните програми за консултиране и обучение, помощите и стимулите, както и профилирането на работниците. Тъй като мярката се прилага в сътрудничество с Клъстера на автомобилната промишленост в Каталония, работниците имат възможността да изяснят перспективите си за кариера в автомобилния сектор и да решат дали да повишат квалификацията си и да останат в сектора или да се преквалифицират, за да намерят работа в други сектори.
            
            
               –Подготвителни семинари, насочени към различни методологии за търсене на работа и ключови аспекти на търсенето на работа, като например изготвяне на автобиография, интервюта за работа, групова динамика и т.н. Това се допълва с по-задълбочена информация относно пренасочването, секторите, в които се изискват лицензи или удостоверения за професионална квалификация, и удостоверяването на компетентности и социални умения, придобити в професионална среда. За лицата, които обмислят самостоятелна заетост, има семинари за създаване на предприятие.
            
            
               –На двустранни сесии със съветник се предоставя професионално ориентиране. Съветникът и работникът съвместно ще изготвят персонализиран план за намиране на работа или самостоятелна заетост. На тези сесии ще се определят и нуждите от обучение.
            
            
               –Обучение. Това включва 1) обучение по хоризонтални умения, като например личностно развитие, превенция на професионалните рискове, чужди езици и обучение за обучители; 2) професионално обучение за преквалификация, за да се отговори на установени нужди на местния пазар на труда, като например поддръжка на сгради и градско оборудване, складови операции, складова логистика, анализ на опасностите и контрол в критични точки (HACCP)
                  24
               , безопасност на храните, боравене с храни и др.; и 3) професионално обучение за повишаване на квалификацията за удовлетворяване на търсенето на умения в автомобилния сектор, като например заваръчни техники (TIG
                  25
               , MIG/MAG
                  26
               , автоматизирано заваряване, специално заваряване и др.), промишлен дизайн (2D и 3D механичен дизайн, CAD, CAD-CAM системна интеграция
                  27
                и др.), механообработка (програмиране с помощта на цифрово програмно управление
                  28
               , разчитане на плановете за цифрово програмно управление, оператор и изготвящ инструменти и др.), и поддръжка (електрическа, хидравлична и пневматична автоматизация; програмируеми автоматизации; поддръжка на валцовъчни и трансмисионни системи; поддръжка на хибридни и електрически превозни средства и др.) и 4) стажове в предприятия. Целта на това е да се улесни опитът с обучения в реална работна среда. 
            
            
               –Подкрепа за предприемачество. С цел разработване на жизнеспособни проекти за стопанска дейност или самостоятелна заетост работниците, които желаят да станат самостоятелно заети, получават подкрепа под формата на обучение и персонализирано наставничество през целия процес на започване на стопанска дейност. Това може да включва планиране, проучвания за осъществимост, бизнес планове, помощ при установяването на възможностите за финансиране и т.н.
            
            
               –Създаване на предприятие. Работниците, които започват собствена стопанска дейност или дейност като самостоятелно заети лица, получават до 5000 EUR за покриване на разходите за създаване.
            
            
               –Помощ за интензивно търсене на работа, включително активно търсене на работа на местно и регионално равнище (също и за самостоятелно заети лица), и за намиране на подходяща работа.
            
            
               –Наставничество след завръщане на работа. Реинтегрираните работници са насочвани през първите месеци, за да се избегнат евентуални проблеми, които може да възникват при упражняване на новата професионална дейност.
            
         
         
            
               –Стимули. Съществуват най-различни стимули. 1) Предвидена е помощ за покриване на разходите за пътуване. Сумата се изчислява за ден участие и при нея ще се отчита дали пътуването е в градски или междуградски условия. 2) Стимули за аутплейсмънт. Завърналите се на работа ще получават по 350 EUR на месец за период от максимум три месеца. Целта на този стимул е да се насърчи бързото повторно наемане на работа и да се стимулират възрастните работници да останат на пазара на труда. 3) Надбавка за стаж: Работници на стажове в предприятия получават 10 EUR за час стажуване. 4) Частично покриване на разходите на лицата, полагащи грижи за зависими лица. Работници, полагащи грижи за други лица (деца, възрастни хора или лица с увреждания), получават до 20 EUR на ден, докато трае участието им в мерките. Целта е да се покрият допълнителните разходи, възникващи за участници с отговорности за полагане на грижи, за да участват в мерките.
            
            
               26.Мерките са планирани така, че да бъдат в съответствие със стратегията за кръгова икономика на Испания
                  29
                и стратегията за устойчиво развитие на Каталония
                  30
               . Хоризонталното обучение по цифрови умения, заедно с част от планираното обучение за повишаване на квалификацията/преквалификация, отговаря на изискването за разпространяване на уменията, необходими в цифровата индустриална епоха и в икономика с ефективно използване на ресурсите в съответствие с член 7, параграф 2 от Регламента за ЕФПГ. За да се постигне тази цел, бяха взети под внимание следните проучвания: Capacitats i tecnologies vinculades a la indústria 4.0 a Catalunya
                  31
                и Competències i necessitats formatives del sector de l’automoció a Catalunya
                  32
               .
            
            
               27.Предложените действия представляват активни мерки на пазара на труда, попадащи в обхвата на допустимите мерки, определени в член 7 от Регламента за ЕФПГ. Тези действия не заместват пасивните мерки за социална закрила. 
            
            
               28.Що се отнася до вече предприетите дейности за подпомагане на съкратени работници, Испания съобщи, че работниците с право да бъдат включени в планове за аутплейсмънт
                  33
                вече са получили право на участие и SOC е предоставила достъп на работниците до своите общи услуги (подкрепа за търсене на работа, професионално консултиране и обучение). 
            
            
               29.Испания предостави поисканата информация относно мерките, които са задължителни за засегнатите предприятия по силата на националното законодателство или съгласно колективните трудови договори. Испания потвърди, че финансовото участие от ЕФПГ няма да замени тези мерки.
            
            
               Прогнозен бюджет
            
            
               30.Общите прогнозни разходи са в размер на 3 288 419 EUR, като в тях се включват разходи за персонализирани услуги на стойност 3 138 300 EUR и разходи за дейности по подготовка, управление, информиране и популяризиране, контрол и докладване в размер на 150 119 EUR.
            
            
               31.Общият размер на поисканото финансово участие от ЕФПГ възлиза на 2 795 156 EUR (85 % от общия размер на разходите).
            
            
               32.Националното предварително финансиране и съфинансиране се осигурява от SOC.
            
            
               
            
                     
                        Мерки
                     
                  
                  
                     
                        Прогнозен брой участници
                     
                  
                  
                     
                        Прогнозни разходи за един участник
                        (EUR)
                           34
                        
                     
                  
                  
                     
                        Общо прогнозни разходи
                     
                     
                        (EUR)
                           35
                         
                     
                  
               
                     
                        Персонализирани услуги (мерки по член 7, параграф 2, буква а) от Регламента за ЕФПГ)
                     
                  
               
                     
                        Обща информация за бенефициерите, отговарящи на критериите, и встъпителна сесия:
                           (acogida y diagnóstico inicial)
                     
                  
                  
                     
                        450
                     
                  
                  
                     
                        70
                     
                  
                  
                     
                        31 500
                     
                  
               
                     
                        Подготвителни семинари
                           (medidas de sensibilización-talleres preparatorios)
                     
                  
                  
                     
                        200
                     
                  
                  
                     
                        250
                     
                  
                  
                     
                        50 000
                     
                  
               
                     
                        Професионално ориентиране
                           (programa de orientación laboral) 
                     
                  
                  
                     
                        450
                     
                  
                  
                     
                        472
                     
                  
                  
                     
                        212 500
                     
                  
               
                     
                        Обучение
                           (programa de formación)
                     
                  
                  
                     
                        400
                     
                  
                  
                     
                        3104
                     
                  
                  
                     
                        1 241 500
                     
                  
               
                     
                        Подкрепа за предприемачество
                           (escuela de emprendedores y asesoría del emprendedor) 
                     
                  
                  
                     
                        50
                     
                  
                  
                     
                        1300
                     
                  
                  
                     
                        65 000
                     
                  
               
                     
                        Създаване на предприятие
                           (incentivo a la constitución de negocios) 
                     
                  
                  
                     
                        20
                     
                  
                  
                     
                        5000
                     
                  
                  
                     
                        100 000
                     
                  
               
                     
                        Съдействие за активно търсене на работа
                           (prospección laboral) 
                     
                  
                  
                     
                        300
                     
                  
                  
                     
                        1300
                     
                  
                  
                     
                        390 000
                     
                  
               
                     
                        Наставничество след завръщане на работа
                           (seguimiento en el empleo) 
                     
                  
                  
                     
                        200
                     
                  
                  
                     
                        250
                     
                  
                  
                     
                        50 000
                     
                  
               
                     
                        Междинен сбор (a):
                     
                     
                        Процент от пакета от персонализирани услуги: 
                     
                  
                  
                     
                        –
                     
                  
                  
                     
                        2 140 500
                     
                  
               
                     
                  
                  
                     
                  
                  
                     
                        (68,21 %)
                     
                  
               
                     
                        Помощи и стимули (мерки по член 7, параграф 2, буква б) от Регламента за ЕФПГ)
                     
                  
               
                     
                        Стимули
                           (beca desplazamiento, insercción laboral por cuenta aj ena, conciliación, y beca prácticas en empresa) 
                     
                  
                  
                     
                        450
                     
                  
                  
                     
                        2217
                     
                  
                  
                     
                        997 800
                     
                  
               
                     
                        Междинен сбор (б):
                     
                     
                        Процент от пакета от персонализирани услуги:
                     
                  
                  
                     
                        –
                     
                  
                  
                     
                        997 800
                     
                  
               
                     
                  
                  
                     
                  
                  
                     
                        (31,79 %)
                     
                  
               
                     
                        Дейности по член 7, параграф 5 от Регламента за ЕФПГ
                     
                  
               
                     
                        1. Дейности по подготовка
                     
                  
                  
                     
                        –
                     
                  
                  
                     
                        14 678
                     
                  
               
                     
                        2. Управление
                     
                  
                  
                     
                        –
                     
                  
                  
                     
                        85 087
                     
                  
               
                     
                        3. Информиране и популяризиране
                     
                  
                  
                     
                        –
                     
                  
                  
                     
                        35 615
                     
                  
               
                     
                        4. Контрол и докладване
                     
                  
                  
                     
                        –
                     
                  
                  
                     
                        14 739
                     
                  
               
                     
                        Междинен сбор (в):
                     
                     
                        Процент от общите разходи:
                     
                  
                  
                     
                        –
                     
                  
                  
                     
                        150 119
                     
                  
               
                     
                  
                  
                     
                  
                  
                     
                        (4,57 %)
                     
                  
               
                     
                        Общо разходи (а + б + в):
                     
                  
                  
                     
                        –
                     
                  
                  
                     
                        3 288 419
                     
                  
               
                     
                        Финансово участие от ЕФПГ (85 % от общия размер на разходите)
                     
                  
                  
                     
                        –
                     
                  
                  
                     
                        2 795 156
                     
                  
               
               33.Разходите за мерките, определени в горната таблица като мерки по член 7, параграф 2, буква б) от Регламента за ЕФПГ, не надвишават 35 % от общия размер на разходите за съгласувания пакет от персонализирани услуги. Испания потвърди, че тези мерки са обвързани с условието за активно участие на бенефициерите от целевата група в дейности по търсене на работа или обучение.
            
            
               34.Испания потвърди, че разходите за инвестиции за самостоятелна заетост, създаване на предприятие и изкупуване на предприятие от неговите служители няма да надхвърлят сумата от 22 000 EUR за бенефициер.
            
            
               Период на допустимост на разходите
            
            
               35.Испания е започнала да предоставя персонализираните услуги на бенефициерите от целевата група на 17 януари 2022 г. С оглед на това разходите за мерките ще бъдат допустими за предоставяне на финансово участие от ЕФПГ в периода от 17 януари 2022 г. до 24 месеца след датата на влизане в сила на решението за финансиране. 
            
            
               36.Испания е започнала да извършва административни разходи по прилагането на ЕФПГ на 30 юли 2020 г. С оглед на това разходите за дейности по подготовка, управление, информиране и популяризиране, контрол и докладване ще бъдат допустими за финансово участие от ЕФПГ в периода от 30 юли 2020 г. до 31 месеца след датата на влизане в сила на решението за финансиране. 
            
            
               Системи за управление и контрол
            
            
               37.В заявлението е описана системата за управление и контрол, в която са посочени отговорностите на съответните органи. Испания уведоми Комисията, че финансовото участие ще бъде управлявано и контролирано от същите органи, които управляват и контролират Европейския социален фонд плюс. SOC ще бъде междинното звено на управляващия орган.
            
            
               Ангажименти, поети от засегнатата държава членка
            
            
               38.Испания е предоставила всички необходими гаранции за това, че: 
            
         
         
            
               –при достъпа до предложените мерки и тяхното изпълнение ще се спазват принципите на равно третиране и недискриминация;
            
            
               –са спазени изискванията, определени в националното законодателство и в законодателството на ЕС относно колективните уволнения;
            
            
               –когато предприятието, извършило съкращенията, е продължило дейността си след освобождаването на работниците, то е спазило своите правни задължения и е предприело съответните действия във връзка с работниците си;
            
            
               –няма да се ползва двойно финансиране;
            
            
               –финансовото участие от ЕФПГ ще бъде съобразено с процедурните и материалноправните разпоредби на Съюза относно държавната помощ.
            
            
               ОТРАЖЕНИЕ ВЪРХУ БЮДЖЕТА
            
            
               Бюджетно предложение
            
            
               39.В съответствие с предвиденото в член 8 от Регламент (ЕС, Евратом) 2020/2093 на Съвета от 17 декември 2020 г. за определяне на многогодишната финансова рамка за годините 2021—2027 ЕФПГ не може да надхвърля максимален годишен размер от 186 милиона евро (по цени от 2018 г.)
                  36
               .
            
            
               40.След като проучи заявлението с оглед на условията, определени в член 13, параграфи 1 и 2 от Регламента за ЕФПГ, и като отчете броя на бенефициерите от целевата група, предложените мерки и очакваните разходи, Комисията предлага да бъдат мобилизирани средства от ЕФПГ в размер на 2 795 156 EUR, което представлява 85 % от общите разходи за предложените мерки, за предоставяне на финансово участие по заявлението.
            
            
               41.Предложеното решение за мобилизиране на средства от ЕФПГ ще бъде взето съвместно от Европейския парламент и Съвета в съответствие с предвиденото в точка 9 от Междуинституционалното споразумение от 16 декември 2020 г. между Европейския парламент, Съвета на Европейския съюз и Европейската комисия относно бюджетната дисциплина, сътрудничеството по бюджетни въпроси и доброто финансово управление и относно новите собствени ресурси, включително пътна карта за въвеждането на нови собствени ресурси
                  37
               .
            
            
               Свързани актове
            
            
               42.Едновременно с настоящото предложение за решение за мобилизиране на средства от ЕФПГ Комисията ще представи на Европейския парламент и на Съвета предложение за прехвърляне на сумата от 2 795 156 EUR към съответния бюджетен ред.
            
            
               43.Едновременно с приемането на настоящото предложение за решение за мобилизиране на средства от ЕФПГ Комисията прие решение за предоставяне на финансово участие, което представлява решение за финансиране по смисъла на член 110 от Финансовия регламент
                  38
               . Решението за финансиране ще влезе в сила на датата, на която Комисията бъде уведомена за одобряването на бюджетния трансфер от Европейския парламент и от Съвета.
            
            
               2022/0010 (BUD)
            
            
               Предложение за
            
            
               РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
            
            
               за мобилизиране на средства от Европейския фонд за приспособяване към глобализацията за съкратени работници във връзка със заявление от Испания — EGF/2021/006 ES/Cataluña — автомобилна промишленост
            
            
               ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
            
            
               като взеха предвид Договора за функционирането на Европейския съюз,
            
            
               като взеха предвид Регламент (EС) 2021/691 на Европейския парламент и на Съвета от 28 април 2021 г. относно Европейския фонд за приспособяване към глобализацията за съкратени работници (ЕФПГ) и за отмяна на Регламент (ЕС) № 1309/2013
                  39
               , и по-специално член 15, параграф 1 от него,
            
         
         
            
               като взеха предвид Междуинституционалното споразумение от 16 декември 2020 г. между Европейския парламент, Съвета на Европейския съюз и Европейската комисия относно бюджетната дисциплина, сътрудничеството по бюджетни въпроси и доброто финансово управление и относно новите собствени ресурси, включително пътна карта за въвеждането на нови собствени ресурси
                  40
               , и по-специално точка 9 от него,
            
            
               като взеха предвид предложението на Европейската комисия,
            
            
               като имат предвид, че:
            
            
               (1)Европейският фонд за приспособяване към глобализацията (ЕФПГ) за съкратени работници цели да се демонстрира солидарност и да се насърчи устойчивата заетост с достойни условия на труд в Съюза чрез оказване на подкрепа на съкратени работници и самостоятелно заети лица, чиято дейност е била прекратена в резултат на значителни промени, свързани с преструктуриране, както и чрез оказване на съдействие при връщането им към устойчива заетост с достойни условия на труд възможно най-скоро. 
            
            
               (2)В съответствие с предвиденото в член 8 от Регламент (ЕС, Евратом) 2020/2093 на Съвета ЕФПГ не може да надхвърля максимална годишна сума от 186 милиона евро (по цени от 2018 г.)
                  41
               .
            
            
               (3)На 23 септември 2021 г. Испания подаде заявление за мобилизиране на средства от ЕФПГ във връзка с извършените съкращения на работници в икономическия отрасъл от разделение 29 по Статистическата класификация на икономическите дейности в Европейската общност (NACE)
                  42
                Rev. 2 („Производство на автомобили, ремаркета и полуремаркета“) в региона на ниво 2 по номенклатурата на териториалните единици за статистически цели (NUTS)
                  43
                Cataluña (ES51) в Испания. Към него беше предоставена допълнителна информация, както е предвидено в член 8, параграф 5 от Регламент (ЕС) 2021/691. Заявлението отговаря на условията за финансово участие от ЕФПГ, установени в член 13 от Регламент (ЕС) 2021/691.
            
            
               (4)Поради това следва да бъдат мобилизирани средства за предоставяне на финансово участие от ЕФПГ в размер на 2 795 156 EUR във връзка с подаденото от Испания заявление.
            
            
               (5)За да се сведе до минимум времето за мобилизиране на средствата от ЕФПГ, настоящото решение следва да се прилага от датата на приемането му,
            
            
               ПРИЕХА НАСТОЯЩОТО РЕШЕНИЕ: 
            
            
               Член 1
            
            
               В рамките на общия бюджет на Съюза за финансовата 2022 година от Европейския фонд за приспособяване към глобализацията за съкратени работници се мобилизират средства за предоставяне на сумата от 2 795 156 EUR под формата на бюджетни кредити за поети задължения и бюджетни кредити за плащания.
            
            
               Член 2
            
            
               Настоящото решение влиза в сила в деня на публикуването му в Официален вестник на Европейския съюз. То се прилага от [датата на приемането му]
                  44*.
            
            
               Съставено в Брюксел на […] година.
            
            
               
                  За Европейския парламент
                        За Съвета
               
               
                  Председател
                        Председател
                  
            
         
         
            
                  
                     (1)
                  
                        OВ L 153, 3.5.2021 г., стр. 48.
               
               
                  
                     (2)
                  
                        Делегиран регламент (ЕС) 2019/1755 на Комисията от 8 август 2019 г. за изменение на приложенията към Регламент (ЕО) № 1059/2003 на Европейския парламент и на Съвета за установяване на обща класификация на териториалните единици за статистически цели (NUTS). ОВ L 270, 24.10.2019 г., стр. 1—56.
               
               
                  
                     (3)
                  
                        OВ L 393, 30.12.2006 г., стр. 1.
               
               
                  
                     (4)
                  
                        В съответствие с член 7, параграф 5 от Регламент (EС) 2021/691.
               
               
                  
                     (5)
                  
                        
                  Groupe Renault — Alliance, съобщение за медиите от 27 май 2020 г. 
                  https://www.elmundo.es/motor/2020/05/27/5ece193ffc6c83c0408b4596.html
               
               
                  
                     (6)
                  
                        Според Международната организация на автомобилните производители (OICA) през последните две десетилетия (1999—2019 г.) пазарният дял на ЕС по отношение на производството на леки пътнически автомобили все повече намалява. През 1999 г. ЕС беше водещият регион в света с 40,7 % от световното производство на автомобили, а през 2019 г. делът на ЕС беше намалял до 23,6 %.
               
               
                  
                     (7)
                  
                        
                  https://www.reuters.com/article/us-nissan-restructuring-exclusive-idUSKBN22R1NX
               
               
                  
                     (8)
                  
                        
                  https://latribunadeautomocion.es/2020/05/uchida-nissantenemos-la-intencion-de-cerrar-barcelona-en-diciembre-de-2020/?v=d3dcf429c679
               
               
                  
                     (9)
                  
                        Общо 160 освободени от длъжност работници; 89 през периода юни—декември 2020 г. и 71 през референтния период януари—юли 2021 г.
               
               
                  
                     (10)
                  
                        Aludyne освободи от длъжност цялата си работна сила — 79 работници през периода юни—декември 2020 г. и 3 през референтния период.
               
               
                  
                     (11)
                  
                        Magna Seating Spain освободи от длъжност цялата си работна сила — 57 работници през периода юни—декември 2020 г. и 1 през референтния период.
               
               
                  
                     (12)
                  
                        Robert Bosch España (заводът в Castellet) освободи от длъжност цялата си работна сила — 293 работници през периода юни—декември 2020 г. и 8 през референтния период.
               
               
                  
                     (13)
                  
                        
                  https://www.economiadigital.es/empresas/nissan-industria-catalana-pierde-3600-millones-cierre_20067534_102.html
               
               
                  
                     (14)
                  
                        
                  Клъстерът на автомобилната промишленост в Каталония (CIAC)
                   е асоциация с нестопанска цел, отворена за дружества, свързани с автомобилния сектор в Каталония, и с дейността за научни изследвания, развитие и иновации. Основната цел на CIAC е да укрепва конкурентоспособността на автомобилната промишленост.
               
               
                  
                     (15)
                  
                        
                  Servei Públic d'Ocupació de Catalunya
                  .
               
               
                  
                     (16)
                  
                        https://www.elperiodico.com/es/economia/20210611/ola-repunta-catalunya-7-993-11816139
               
               
                  
                     (17)
                  
                        
                  https://www.lavanguardia.com/economia/20201111/49392567462/nissan-barcelona-crisis-impacto-cierre-fabricas-plantas.html
               
               
                  
                     (18)
                  
                        
                  https://www.economiadigital.es/empresas/nissan-industria-catalana-pierde-3600-millones-cierre_20067534_102.html
               
               
                  
                     (19)
                  
                        ACCIÓ е каталонската агенция за конкурентоспособност на предприятията.
               
               
                  
                     (20)
                  
                        ISCED 0—2
               
               
                  
                     (21)
                  
                        ISCED 3
               
               
                  
                     (22)
                  
                        ISCED 4
               
               
                  
                     (23)
                  
                        ISCED 5—8
               
               
                  
                     (24)
                  
                        Анализът на опасностите и контрол в критични точки (HACCP) е международно признат метод за идентифициране и управление на рисковете, свързани с безопасността на храните.
               
               
                  
                     (25)
                  
                        Заваряване с волфрамов инертен газ (ВИГ).
               
               
                  
                     (26)
                  
                        Заваряване с метален инертен газ (МИГ) и метален активен газ (МАГ).
               
               
                  
                     (27)
                  
                        CAD/CAM: компютърно проектиране и компютърно производство.
               
               
                  
                     (28)
                  
                        Програмирането с помощта на цифрово програмно управление се използва от производителите за създаване на програмни инструкции за компютри за контрол на металообработваща машина. Цифровото програмно управление е съществена част от производствения процес и с него се подобрява автоматизацията, както и гъвкавостта.
               
               
                  
                     (29)
                  
                        
                  https://www.miteco.gob.es/es/calidad-y-evaluacion-ambiental/temas/economia-circular/estrategia/
               
               
                  
                     (30)
                  
                        
                  Estrategia para el desarrollo sostenible de Cataluña
               
               
                  
                     (31)
                  
                        
                  Capacitats i tecnologies vinculades a la indústria 4.0 a Catalunya
               
               
                  
                     (32)
                  
                        
                  Competències i necessitats formatives del sector de l’automoció a Catalunya
               
               
                  
                     (33)
                  
                        Плановете за аутплейсмънт са правно задължение на всяко предприятие, което освобождава от длъжност едновременно 50 или повече работници. С тези планове на работниците се предоставя помощ при търсене на работа, професионално ориентиране и обучение. Продължителността на плановете е шест месеца.
               
               
                  
                     (34)
                  
                        За да се избегне използването на десетични запетаи, прогнозните разходи за един работник са закръглени. Закръгляването обаче не влияе върху общите разходи за всяка мярка, които остават същите както в подаденото от Испания заявление.
               
               
                  
                     (35)
                  
                        Общите суми не съвпадат напълно поради закръгляването.
               
               
                  
                     (36)
                  
                        ОВ L 433I, 22.12.2020 г., стр. 11.
               
               
                  
                     (37)
                  
                        ОВ L 433I, 22.12.2020 г., стр. 28.
               
               
                  
                     (38)
                  
                        Регламент (ЕС, Евратом) 2018/1046 на Европейския парламент и на Съвета от 18 юли 2018 г. за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012, ОВ L 193, 30.7.2018 г., стр. 1.
               
               
                  
                     (39)
                  
                        OВ L 153, 3.5.2021 г., стр. 48.
               
               
                  
                     (40)
                  
                        ОВ L 433I, 22.12.2020 г., стр. 28.
               
               
                  
                     (41)
                  
                        Регламент (ЕС, Евратом) № 2020/2093 на Съвета от 17 декември 2020 г. за определяне на многогодишната финансова рамка за годините 2021—2027 (ОВ L 433I, 22.12.2020 г., стр. 11).
               
               
                  
                     (42)
                  
                        Регламент (ЕО) № 1893/2006 на Европейския парламент и на Съвета от 20 декември 2006 г. за установяване на статистическа класификация на икономическите дейности NACE Rev. 2 и за изменение на Регламент (ЕИО) № 3037/90 на Съвета, както и на някои ЕО Регламенти относно специфичните статистически области (ОВ L 393, 30.12.2006 г., стр. 1).
               
               
                  
                     (43)
                  
                        Делегиран регламент (ЕС) 2019/1755 на Комисията от 8 август 2019 г. за изменение на приложенията към Регламент (ЕО) № 1059/2003 на Европейския парламент и на Съвета за установяване на обща класификация на териториалните единици за статистически цели (NUTS). ОВ L 270, 24.10.2019 г., стр. 1—56.
               
               
                  
                     (44)
                  * 
                        Датата да се попълни от Парламента преди публикуването в ОВ.